ડી વિલિયર્સ અને મોઇન અલીની ઝમકદાર બેટિંગ બાદ રોમાંચક બનેલી ઇન્ડિયન પ્રીમિયર લીગ (આઇપીએલ)ની ટી20 ક્રિકેટ મેચમાં ગુરુવારે રોયલ ચેલેન્જર્સ બેંગલોરે મોખરાની સનરાઇઝર્સ હૈદરાબાદની ટીમને 14 રનથી હરાવીને ટુર્નામેન્ટમાં પોતાની આશા જીવંત રાખી હતી. આ સાથે વર્તમાન ટુર્નામેન્ટ તેના અંતિમ તબક્કામાં રસપ્રદ બની ગઈ છે. ચેન્નાઈ સુપર કિંગ્સ અને હૈદરાબાદની ટીમ મોખરે છે અને તેમનો પ્લે ઓફ પ્રવેશ નિશ્ચિત છે પરંતુ તે સિવાય દિલ્હીને બાદ કરતાં બાકીની તમામ ટીમ હજી પણ સ્પર્ધામાં છે અને બાકી રહેલા બે સ્થાન માટે હાલમાં પાંચ ટીમ મેદાનમાં છે.